# Aeroport d'Eivissa

L'Aeroport d'Eivissa o Aeroport des Codolar pertany al terme municipal de Sant Josep de sa Talaia i es troba a 7,5 km del centre de la ciutat d'Eivissa.
Està situat a una altitud de 6 metres sobre el nivell de la mar. Disposa d'una pista d'aterratge de 2.800 metres amb orientació 06/24.
L'aeroport disposa d'una zona d'aparcament amb 502 places. Presenta condicions d'accessibilitat especials per a les persones amb mobilitat reduïda.

## Codis internacionals

* Codi IATA: IBZ
* Codi OACI: LEIB

## Aerolínies i destinacions

| Aerolínia | Destinació |
| Air Europa | Barcelona, Bilbao, Madrid |
| Aer Lingus | Dublín [de temporada] |
| Blu-express | Roma-Fiumicino |
| Condor Airlines | Düsseldorf, Frankfurt, Hamburg, Múnic, Stuttgart [de temporada] |
| EasyJet | Belfast-International, Berlín-Schönefeld, Bilbao, Bristol, East Midlands, Ginebra, Glasgow-International, Liverpool, Londres-Gatwick, Londres-Luton, Londres-Stansted, Lió, Madrid, Milà-Malpensa, Newcastle, Paris-Charles de Gaulle [tots de temporada] |
| Flyglobespan | Edimburg, Glasgow [tots de temporada] |
| Germanwings | Colònia/Bonn, Stuttgart [de temporada] |
| Iberia | Madrid |
| Iberia operat per Air Nostrum | Alacant, Lisboa [de temporada], Madrid, Màlaga, Menorca, Palma, Paris-Orly, València |
| Jet2.com | Belfast-International, Blackpool, Edimburg, Leeds/Bradford, Manchester, Newcastle [tots de temporada] |
| Luxair | Luxemburg [de temporada] |
| Neos | Milà-Malpensa, Milà-Orio al Serio, Venècia-Treviso, Verona |
| Norwegian Air Shuttle | Oslo-Gardermoen |
| Primera Air | Dublín |
| Ryanair | Bolonya [de temporada], East Midlands [de temporada], Girona [de temporada], Glasgow-Prestwick [de temporada], Leeds/Bradford [de temporada], Liverpool [de temporada], Londres-Stansted, Milà-Orio al Serio [de temporada], Pisa [de temporada], Roma-Ciampino [de temporada], Torí [de temporada], Weeze [de temporada] |
| Smart Wings | Praga [de temporada] |
| Sun d'Or International Airlines | Tel-Aviv [de temporada] |
| Thomas Cook Airlines | Aberdeen, Belfast-International, Birmingham, Bristol, Cardiff, Doncaster/Sheffield, East Midlands, Glasgow-International, Leeds/Bradford, Londres-Gatwick, Londres-Luton, Londres-Stansted, Manchester, Newcastle [tots de temporada] |
| Thomson Airways | Belfast-International, Birmingham, Bournemouth, Bristol, Cardiff, Doncaster/Sheffield, Dublín, East Midlands, Edimburg, Exeter, Glasgow-International, Leeds/Bradford, Londres-Gatwick, Londres-Luton, Londres-Stansted, Manchester, Newcastle, Norwich [tots de temporada] |
| Transavia.com | Amsterdam |
| Vueling Airlines | Barcelona, Paris Charles de Gaulle, Madrid, València |

## Comunicacions

La principal artèria d'entrada i sortida de l'aeroport és la carretera PM-801.
Existeix una línia d'autobusos que uneix l'aeroport amb la capital, amb Santa Eulària des Riu i amb Sant Antoni de Portmany.

## Trànsit de passatgers

A la següent taula es mostra l'evolució del trànsit de passatgers:
| | Passatgers | Aeronaus | Càrrega (tones) |
| 1997 | 3,556,828 | | |
| 1998 | 3,780,181 | | |
| 1999 | 4,185,633 | 45,959 | |
| 2000 | 4,475,708 | 52,544 | 4,985 |
| 2001 | 4,472,279 | 52,079 | 4,531 |
| 2002 | 4,094,446 | 48,344 | 4,426 |
| 2003 | 4,157,291 | 47,990 | 4,232 |
| 2004 | 4,171,580 | 48,798 | 4,510 |
| 2005 | 4,164,703 | 49,603 | 4,350 |
| 2006 | 4,460,141 | 54,146 | 4,427 |
| 2007 | 4,765,625 | 57,855 | 4,308 |
| 2008 | 4,647,487 | 57,235 | 3,928 |
| 2009 | 4,572,819 | 53,552 | 3,143 |
| 2010 | 5,040,800 | 56,988 | 3,196 |
| 2011 | 5,643,180 | 61,768 | 2,755 |
| Font: estadístiques d'AENA ||||

## Energia

L'aeroport té la seva pròpia central elèctrica que transforma una línia d'alta tensió en baixa tensió per la seva distribució a tot l'aeroport.

## Curiositats

* Durant l'any 2006 va rebre avions privats procedents d'aeroports com el de Malabo, a Guinea Equatorial; Lima, al Perú, o Teterboro, l'aeroport privat de Nova York.
* L'Exèrcit espanyol va efectuar durant 2006 aproximadament 200 aterratges a l'aeroport d'Eivissa. Exèrcits com el canadenc o el suís també l'utilitzaren.
* Air Nostrum, amb 11.300 operacions d'arribades i sortides, fou la companyia aèria amb major moviment durant l'any 2006.